proxectonos/corpus_dominio_legal_administrativo_tmp huggingface dataset:
23/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84896. Peche de parcela. Concello de Pontedeume

Luz Elizabeth Alpenderez Hijas, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4041117NJ6044S0001YJ no lugar de Curio, parroquia de Boebre (Santiago), Concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84896. As obras solicitadas consisten na peche de parcela mediante muro de contención rematado con maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de setembro do 2022 A/o xefa/e do Servizo Territorial – Gracia Patricia Kozik Murillas (Sinatura dixital)
23/09/2022 | Administración LocalMunicipal
Muxía
Decreto aprobación padrón saf agosto 2022

En data 9 de setembro de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e número de horas que foron atendidas no mes de agosto 2022. Elaborados os padróns mensuais que conteñen as liquidacións da taxa pola prestación do servizo do SAF no mes de agosto de 2022, en base aos datos facilitados polo Traballador Social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondente ao mes de agosto de 2021 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das Bases do Réxime Local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación”. Muxía, a 20 de setembro de 2022 O Alcalde, Santiago M. Toba Campaña
23/09/2022 | Administración LocalMunicipal
Val do Dubra
Delegación para celebración de matrimonio civil

O alcalde, mediante a Resolución núm.567/2022, do 15 de setembro de 2022, ACORDOU delegar no concelleiro Oscar Viña Romero o exercicio das atribucións para a autorización e celebración do matrimonio civil que terá lugar ás 09:00 horas do 29 de setembro de 2022, neste Concello de Val do Dubra (expediente matrimonial núm.1/2022, do Rexistro Civil de Val do Dubra), conforme ó artigo 43 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). O que se publica no Boletín Oficial da Provincia da Coruña, en cumprimento do disposto no art.44.2 do ROF. Val do Dubra, 19 de setembro de 2022 O alcalde, José Manuel Varela Ferreiro
23/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.83870. Vivenda e peche de parcela. Concello de Oleiros

Jairo Ivan Tamila Creata Perez Miranda, solicita de Augas de Galicia por atoparse nas marxes do río s/d, a autorización de obras, na parcela de referencia catastral 3933931NJ5033S, no lugar de San Marcos Ana 6, parroquia de Serantes (San Xián), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83870. As obras solicitadas consisten na construción dunha vivenda composta de planta baixa e primeira e peche de parcela mediante muro rematado mediante postes e maia metálica postes ou mediante postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de setembro do 2022 A/o xefa/e do Servizo Territorial – Nieves Carmen Landes Sanchez Bayton (Sinatura dixital)
21/09/2022 | Administración LocalMunicipal
Boiro
Anuncio de aprobación definitiva de proxecto de urbanización

Por resolución da alcaldía de 12 de agosto de 2022 ditada por avocación aprobouse definitivamente o proxecto de urbanización derivado do proxecto sectorial de ampliación das instalacións de JEALSA RIANXEIRA SA no Bodión, promovido pola entidade mercantil JEALSA RIANXEIRA SA, redactado polo enxeñeiro de camiños, canles e portos Alfonso Fernández Muras, cun orzamento de execución material por importe de 849.974,82 € O que se fai público por aplicación supletoria do previsto no artigo 141.4 do Real Decreto 2159/1978, do 23 de xuño, polo que se aproba o Regulamento de planeamento urbanístico. En Boiro a 12 de agosto de 2022. O Alcalde. Morgana Salegui Paoloni.
21/09/2022 | Administración LocalMunicipal
Oza-Cesuras
Exposición pública da aprobación inicial do orzamento para o exercizo 2022

O Pleno municipal deste concello na sesión extraordinaria que tivo lugar o 2 de setembro de 2022 aprobou inicialmente o Orzamento municipal para o exercicio 2022 segundo o disposto no artigo 169 do Real decreto lexislativo 2/2004, de 5 de marzo, texto refundido da lei reguladora das facendas locais (TRLRFL), polo que se expón ó público na Secretaría deste concello durante o prazo de quince días, que comezarán a contar desde o día seguinte ó da inserción do presente edicto no Boletín Oficial de Provincia, para que durante o mesmo se poidan formular as reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. Oza-Cesuras, 9 de setembro de 2022 O Alcalde, Asdo.- José Pablo González Cacheiro.
21/09/2022 | Administración LocalMancomunidades
Mancomunidade de Concellos do Tambre
Anuncio relativo á exposición pública da Conta Xeral do orzamento da Mancomunidade de Concellos do Tambre do ano 2021

Informada a Conta Xeral do orzamento da Mancomunidade de Concellos do Tambre do ano 2021, exponse ó público durante o prazo de 15 días durante os cales as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3º do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Negreira, a 16 de setembro de 2022 Manuel Ángel Leis Míguez Presidente
21/09/2022 | Administración LocalMunicipal
Ames
Padróns fiscais da taxa pola prestación do servizo de axuda no fogar, libre concorrencia e dependencia, período agosto 2022

Por Decretos de Alcaldía, de data 14 de setembro de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período agosto 2022. Padrón fiscal da taxa pola prestación do servizo de axuda no fogar, dependencia, período agosto 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de setembro de 2022 ao 15 de novembro de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 15 de novembro de 2022 obter un duplicado nas Oficinas do Concello de Ames sitas en: Bertamiráns: Pza. Horta de Abaixo 6, local 18 Milladoiro: Rúa Viorneira 6, Bx OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 15 setembro de 2022 O alcalde: José Blas García Piñeiro
21/09/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de crédito extraordinario 2022-CREXT-13 por importe de 110.290,79 euros, financiado co remanente líquido de tesourería para gastos xerais do exercicio 2021

O Pleno da Corporación municipal, en sesión extraordinaria celebrada o día 12 de setembro de 2022, aprobou inicialmente o expediente de modificación orzamentaria de crédito extraordinario 2022-CREXT-13 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-13”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 13 de setembro de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
21/09/2022 | Administración LocalMunicipal
Brión
Información pública da aprobación inicial de desafectación de tramo de camiño público

O Pleno do Concello en sesión de data 14 de setembro de 2022, adoptou o seguinte acordo: 1º) Aprobar inicialmente o expediente de desafectación da superficie de 491 m2 do tramo do trazado do camiño público que discorre polas parcelas catastrais 15013A022002000000UK, 15013A022001980000UO e 15013A022002110000UZ, sitas no lugar de Chamiseira, A Pedreira, Concello de Brión.2º) Publicar no Boletín Oficial da Provincia o anuncio de desafectación da superficie de 491 m2 do tramo do trazado do camiño público que discorre polas parcelas catastrais 15013A022002000000UK, 15013A022001980000UO e 15013A022002110000UZ, sitas no lugar de Chamiseira, A Pedreira, Concello de Brión, abríndose coa dita publicación o prazo de información pública polo prazo dun mes disposto no artigo 8 parágrafo 2º do Real Decreto 1372/1986, polo que se aproba o Regulamento de Bens das Entidades Locais. O que se fai público para os efectos de que os interesados podan examinar o expediente e presentar as alegacións que estimen pertinentes, dentro do prazo dun mes, contado desde o día seguinte ao da publicación deste edicto no Boletín Oficial da Provincia. Brión, 15 de setembro de 2022 O alcalde Pablo Lago Sanmartín
21/09/2022 | Administración LocalMunicipal
Dodro
Establecemento prezo público da actividade - excursión a Fátima

A Xunta de Goberno Local na sesión ordinaria de data 15 de setembro de 2022, adoptou o seguinte acordo: Primeiro.- Aprobar a fixación do prezo público pola realización da excursión “Viaxe a Fátima 2022” en 106,00 € por persoa. Segundo.- Que se publique o acordo no taboleiro de anuncios do Concello por un prazo de 15 días, así como no BOP. Terceiro.- Dar conta á Tesourería municipal e ao departamento responsable. Dodro, 15 de setembro de 2022 O alcalde Francisco Xabier Castro Tourís
21/09/2022 | Administración LocalMunicipal
Dodro
Anuncio resolución delegación Alcaldía en tenente de alcalde

O 15 de setembro de 2022 o alcalde do Concello de Dodro, mediante Resolución da Alcaldía número 476/2022, acordou, entre outros, delegar en D. Belahouel Vivero Wainwright, primeiro tenente de alcalde a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante os días 16 a 19 de setembro de 2022. O que se publica, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Dodro, 16 de setembro de 2022 O alcalde accidental Ramón Abuín Gómez
21/09/2022 | Administración LocalMunicipal
Cariño
Anuncio cobramento SAF agosto 2022

No Decreto da Alcaldía 381/2022, de data 13 de setembro de 2022, aprobáronse os padróns fiscais de contribuíntes que deseguido se relacionan: - Prezo público de prestación do servizo de axuda no fogar correspondente ao mes de agosto de 2022. Prazo de ingreso: O prazo de ingreso en período voluntario será dende o día 13 de setembro de 2022 ata o 12 de outubro de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 15 de setembro de 2022. O Alcalde José Miguel Alonso Pumar
21/09/2022 | Administración LocalMunicipal
As Pontes de García Rodríguez
Intervención
Anuncio aprobación definitiva modificación de crédito núm.39/2022, na modalidade de crédito extraordinario e suplemento de crédito 1/2022

Tendo sido definitivamente aprobado polo Pleno deste Concello o expediente de crédito extraordinario e suplemento de crédito número 2/2022, por acordo adoptado en sesión celebrada o 18 de agosto de 2022, e polo transcurso do prazo de 15 días de exposición ó público, segundo anuncio publicado no BOP núm.161 do 25 de agosto de 2022, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: As Pontes de García Rodríguez, 16/09/2022 O concelleiro delegada de Urbanismo e Coordinación do Goberno Mirian Estela Cable Bors
21/09/2022 | Administración LocalMunicipal
Porto do Son
Aprobación inicial de modificación da base de execución número 47 do Orzamento 2022: Subvencións nominativas e directas

O Pleno da Corporación, na sesión ordinaria do 15.09.2022 aprobou inicialmente o expediente de modificación da base 47 do Orzamento de 2022 para a inclusión da subvención nominativa á “Fundación Universidade da Coruña para a relación das actividades previstas no proxecto “Traslatio II: O patrimonio marítimo dos camiños do mar a Santiago” por importe de 1.500,00€. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 16 de setembro de 2022 O Alcalde – Presidente Asdo. José Luís Oujo Pouso.
21/09/2022 | Administración LocalMunicipal
Arteixo
Secretaría Xeral
Publicación da modificación de bens patrimoniais e de participación en sociedades Concelleira Electa Corporación 2019-2023. Dna. Josefa Zas Suárez.

En cumprimento do establecido no artigo 75.7 da lei 7/1985, do 2 de abril, reguladora das bases do réxime local, faise pública, a modificación da declaración inicial de incompatibilidades e actividades económicas e as de bens patrimoniais e de participación en sociedades de todo tipo da Concelleira Dna. Josefa Zas Suárez, electa nas pasadas eleccións locais do 26 de Maio do 2019, atopándose todas elas depositadas na Secretaría Xeral e expostas na páxina web do Concello: Asina dixitalmente na data do documento electrónico en data 15.09.2022.- O Alcalde-Presidente do Concello de Arteixo Valentina Alexandra Pisabarro Coste
21/09/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2022

Por Decreto de Alcaldía, de hoxe, aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: o período voluntario de cobranza das referidas débedas, polos conceptos indicados, será do día 14 de setembro de 2022 ó 14 de novembro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, 15 de setembro do 2022 O alcalde, Manuel Ruiz Rivas
21/09/2022 | Administración LocalMunicipal
Porto do Son
Aprobación inicial de modificación de créditos: crédito extraordinario núm.3 e 4 suplemento de crédito núm.3 e baixa por anulación núm.1 de 2022

O Pleno da Corporación, na sesión ordinaria do 15.09.2022 aprobou inicialmente os seguintes expedientes de modificación de créditos: En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 16 de setembro de 2022 O Alalde – Presidente Asdo. José Luís Oujo Pouso.
21/09/2022 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2022

O Pleno da Corporación, con data de 13 de setembro de 2022, acordou aprobar inicialmente o orzamento da Mancomunidade de Concellos do Tambre para o exercicio 2022. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 16 de setembro de 2022 Manuel Ángel Leis Míguez Presidente
21/09/2022 | Administración LocalMunicipal
Fene
Secretaría
Anuncio cobranza SAF agosto 2022

Por Resolución da Alcaldía núm.1238/2022, de 15 de setembro, aprobáronse os padróns fiscais correspondentes ao mes de agosto do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan cargados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 15 de setembro de 2022 A alcaldesa en funcións Asdo.: Alejandra Permuy Meizoso
16/09/2022 | Administración LocalMunicipal
As Pontes de García Rodríguez
Secretaría
Decretos de substitución nas funcións da Alcaldía

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que o alcalde do concello ditou os seguintes decretos de substitución nas funcións da Alcaldía: - Decreto 887/2022, do 29 de xuño, de substitución nas funcións da Alcaldía o día 29/06/2022 - Decreto 937/2022, do 06 de xullo, de substitución nas funcións da Alcaldía o día 06/07/2022 - Decreto 987/2022, do 15 de xullo, de substitución na presidencia da Xunta de Goberno Local do día 19/07/2022. - Decreto 1031/2022, do 26 de xullo, de substitución nas funcións da Alcaldía o día 27/07/2022 - Decreto 1159/2022, do 08 de setembro, de substitución nas funcións da Alcaldía o día 09/09/2022 As Pontes de García Rodríguez, 13 de setembro de 2022 O alcalde Valentín González Formoso
16/09/2022 | Administración LocalMunicipal
Cambre
Delegación de funcións da Alcaldía dende o día 13 de setembro ata a incorporación

Esta Alcaldía, con data do día 12 de setembro de 2022, ditou a Resolución número 1577/2022 que se transcribe a continuación: “Por motivos persoais non podo exercer as miñas funcións de alcalde dende o día 13 de setembro de 2022 ata a miña incorporación, tal e como fixen constar no escrito rexistrado de entrada ao núm 202200000003654, o día 12 de setembro de 2022, polo que, de conformidade co establecido no artigo 60 de Regulamento orgánico municipal, RESOLVO: Primeiro: Delegar a totalidade de funcións que ostenta esta Alcaldía no primeiro tenente de alcalde, don Juan González Leirós, que as exercerá dende o día 13 de setembro de 2022 ata a miña incorporación. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións outorgadas polo alcalde, en virtude do disposto nos artigos 47, 48 e 49 do propio regulamento.” O que se publica para coñecemento xeral. Cambre, 13 de setembro de 2022 O alcalde en funcións P. D. (R. A. nº 1577/2022, do 12 de setembro) Juan González Leirós
16/09/2022 | Administración LocalMunicipal
Carballo
Delimitación de nucleo rural nº 02 de O Monte

Por resolución da directora xeral de Ordenación do Territorio e Urbanismo, da Consellería de Medio Ambiente, Territorio e Vivenda, de data 10 de agosto de 2022, aprobouse definitivamente a “Modificación puntual do Plan xeral de ordenación municipal de Carballo para a delimitación do solo de núcleo rural Nº 2 O Monte”. Esta foi publicada no Diario Oficial de Galicia, núm.169, do 6 de setembro de 2022. Por resolución da directora xeral de Ordenación do Territorio e Urbanismo de data 6 de setembro de 2022, procedeuse á inscrición da modificación puntual no Rexistro de Ordenación do Territorio e Planeamento Urbanístico de Galicia, na Sección II, Libro I, Tomo II, folla rexistral 39, co número ROTPG/P/68/2022, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve a modificación puntual para a delimitación do núcleo rural Nº 2 O Monte do Plan xeral de ordenación municipal de Carballo, aos efectos de aplicación e de coñecemento xeral. Non existe unha normativa específica. Mantéñense as determinacións do Plan xeral de ordenación municipal en vigor, aprobado definitivamente mediante a Orde de 4 de febreiro de 2016 da Consellería de Medio Ambiente e Ordenación do Territorio, publicada no Diario Oficial de Galicia, núm.39, do 26 de febreiro de 2016 e no Boletín Oficial da Provincia, núm.38, do 26 de febreiro de 2016. Carballo, 13 de setembro de 2022 O Alcalde – Evencio Ferrero Rodríguez
16/09/2022 | Administración LocalMunicipal
Padrón
Aprobación da lista definitiva de admitidas e admitidos e excluídas e excluídos no procedemento de selección de persoal funcionario de carreira para cubrir unha praza de técnico/a de administración xeral, escala administración xeral

De acordo ao establecido na base 5º das que rexen este procedemento, faise público que por Decreto do Alcalde número 612/2022, do 12 de setembro, adoptouse o seguinte acordo: « Primeiro. Aprobar a seguinte lista definitiva de persoas admitidas e excluídas no procedemento de selección, número 07/2022-SPF, mediante o sistema de oposición, de persoal funcionario de carreira para cubrir unha praza de técnico/a de administración xeral, escala administración xeral, subescala técnica, grupo A, subgrupo A1, incluída na oferta de emprego público do Concello de Padrón do 2022: Segundo. Realizar o primeiro exercizo da oposición, previso na base 7ª. a) das que rexen este procedemento, na seguinte data, hora e lugar:  Data: 4 de outubro de 2022.  Hora de comezo: 11,00.  Lugar: Auditorio Municipal do Concello de Padrón, situado no Campo do Souto, s/n, 1ª pranta, Padrón, A Coruña. Terceiro. Nomear como membros do Tribunal cualificador ós e ás seguintes: - Presidente: don Adrián Juán Márquez Caramés, secretario do Concello de Betanzos. Suplente: Javier Ulloa Arias, secretario do Concello de Cambre. - Secretario: don Daniel Pereiro Cachazo, asesor xurídico do Concello de Betanzos. Suplente: dona Carmen Gómez Otero, secretaria do Concello de Noia. - Vogais: · Don Marcel Adrian Vinues Minchala, profesor titular da Facultade de Dereito da Universidade de Santiago de Compostela. Suplente: Manuel Martínez Varela, secretario do Consello Económico e Social de Galicia. · Don José Manuel González García, oficial maior do Concello de Santiago de Compostela. Suplente: don José Angel Sorribas Bustelo, técnico de administración xeral do Concello de Rois. · Dona Graciela Riveiro Moreira, secretaria do Consorcio Provincial contra Incendios e Salvamento da Coruña. Suplente: don Jorge Boado Fernández, secretario do Concello de Boimorto. Cuarto. Convocar a todas as persoas membros do Tribunal cualificador para o acto de constitución do mesmo que terá lugar:  Data: 29 de setembro de 2022.  Hora: 10,00.  Lugar: Telemática. Quinto. Facer pública a presente resolución mediante anuncio que se publicará no Boletín Oficial da Provincia da Coruña, no Taboleiro electrónico do Concello de Padrón, no de Anuncios da Casa do Concello e na páxina web mesmo (www.padron. gal). Sexto. Notificar a presente resolución a todas as persoas membros do Tribunal e dar traslado da mesma ao Delegado de Persoal e á Intervención Municipal e dar conta da mesma ao Pleno na primeira sesión ordinaria que se convoque.» Padrón, 13 de setembro do 2022 O Alcalde (documento asinado dixitalmente) Asdo. Antonio Fernández Angueira
16/09/2022 | Administración LocalMunicipal
Ortigueira
Secretaría
Designación tribunal cualificador proceso selectivo prazas auxiliares SAF

Pola Alcaldia ditouse a resolución 2022-0897, de 16 de agosto de 2022, que dí “Mediante Resolución de Alcaldía 2021/0758, de 27 de agosto, convocouse o proceso selectivo para a cobertura definitiva de trinta e unha prazas de auxiliares do Servizo de Axuda a Domicilio, con suxeición ás bases comúns dos procedementos selectivos que convoque o Concello de Ortigueira en execución dos procesos extraordinarios de estabilización de emprego temporal (BOP nº 135 de 20 de xullo de 2021), así como ás bases específicas correspondentes (BOP nº 162 de 26 de agosto de 2021). Dita convocatoria publicouse no BOE nº 238 de 5 de outubro de 2021 e no DOG nº 195 de 8 de outubro de 2021. Mediante Resolución de Alcaldía 2022/0023, de 14 de xaneiro, aprobouse a relación provisional de admitidos e excluídos (BOP nº 20 de 21 de xaneiro de 2022). Mediante Resolución de Alcaldía 2022/0376, de 5 de abril de 2022, aprobouse a relación definitiva de admitidos e excluídos (BOP nº 73 de 19 de abril de 2022). De conformidade co previsto na base quinta das bases comúns, corresponde á Alcaldía o nomeamento do Tribunal cualificador. Asi mesmo, a composición do Tribunal farase pública aos efectos de posibles recusacións a tenor do establecido no artigo 24 da Lei 40/2015, de 1 de outubro, de réxime xurídico do sector público. Polo exposto, en virtude das facultades que me confire a normativa vixente, Primeiro.- Designar ás seguintes persoas como membros do Tribunal cualificador do procedemento selectivo para a cobertura definitiva de trinta e unha prazas, de persoal laboral fixo, de auxiliares do Servizo de Axuda a Domicilio convocado mediante Resolución de Alcaldía 758/2021, de 27 de agosto: Segundo.- Publíquese dita composición no taboleiro de anuncios da sede electrónica municipal e no Boletín Oficial da Provincia. Terceiro.- Notifíquese a presente resolución aos membros do tribunal cualificador.” O que se fai publico para xeral coñecemento e aos efectos oportunos. Ortigueira, 12 de setembro de 2022 O alcalde, Juan Vicente Penabad Muras
16/09/2022 | Administración LocalMunicipal
Moeche
Aprobación do padrón fiscal da taxa pola prestación do servizo de axuda no fogar correspondente ao mes de agosto de 2022

Por Resolución da Alcaldía n.º 2022/0168, de data 12/09/2022, apróbase o padrón fiscal da taxa pola prestación do servizo de axuda no fogar correspondente ao mes de agosto de 2022, que consta de 30 contribuíntes (5 de libre concurrencia e 25 de dependencia) e un importe total de 2.029,85 €. (1.853,45 €. usuarios de dependencia e 176,4 €. usuarios de libre concurrencia). Exponse ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días hábiles dende a súa publicación no BOP. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. Moeche, 13 de setembro de 2022 O alcalde en funcións Gabriel Gustavo Toronell Maestro
16/09/2022 | Administración LocalMunicipal
Fene
Secretaría
Lista provisional admitidos/as e excluidos/as proceso provisión por concurso tres postos administrativo/a

Por Resolución de Alcaldía núm 1223/2022, do 12.09.2022, aprobouse a lista provisional de persoas admitidas e excluidas para a provisión por concurso, entre persoal funcionario de carreira, de tres postos de administrativo/a de Administración Xeral. A convocatoria anunciouse no DOG núm.150 do 08.08.2022 e no BOE núm.200 do 20.08.2022. A resolución pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Fene asinado dixitalmente o 12.09.2022 pola alcaldesa en funcións Alejandra Permuy Meizoso.
16/09/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de suplemento de crédito 2022-SUPLE-06 por importe de 467.587,81 euros, financiado con baixas por anulación

O Pleno da Corporación municipal, en sesión extraordinaria celebrada o día 12 de setembro de 2022, aprobou inicialmente o expediente de modificación orzamentaria de suplemento de crédito 2022-SUPLE-06 dentro do vixente Orzamento municipal do ano 2022, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “SUPLE-06”), sen prexuízo do seu carácter inmediatamente executivo ao abeiro do establecido na disposición adicional 7ª do Real Decreto-lei 36/2020, de 30 de decembro, polo que se aproban medidas urxentes para a modernización da Administración Pública e para a execución do Plan de Recuperación, Transformación e Resiliencia. No caso de non presentarse reclamación algunha entenderase definitivamente aprobado o acordo inicial. Santiago de Compostela, 13 de setembro de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
16/09/2022 | Administración LocalMunicipal
Rianxo
Intervención
Exposición pública da conta xeral de 2021

O 14/09/2022 a Comisión Especial de Contas ditaminou favorablemente a Conta Xeral de 2021. De acordo co artigo 212 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, a Conta Xeral de 2021 debe someterse a información pública por un prazo de 15 días a contar desde o día seguinte da publicación deste edito no BOP. Durante o dito prazo, os interesados poderán presentar as reclamacións, reparos ou observacións que consideren convenientes. Rianxo, 15 de setembro de 2022 O alcalde, Adolfo Muíños Sánchez
16/09/2022 | Administración LocalMunicipal
Arzúa
Aprobación do padrón fiscal da taxa polo servizo de auga e saneamento correspondente ao 3º bimestre de 2022

Tras confeccionarse e aprobarse os padróns de suxeitos pasivos da taxa por subministración de auga, conservación de contadores e acometidas, correspondentes ao terceiro bimestre de facturación do ano 2022, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro bimestre do 2022 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 07 de setembro de 2022. Asdo. José Luis García López Alcalde-presidente do Concello de Arzúa
16/09/2022 | Administración LocalMunicipal
A Baña
Anuncio aprobación ditame e prazo de exposición pública Conta Xeral 2021

Formulada e rendida a conta xeral deste Concello correspondente ao exercicio 2021, e informada pola Comisión Especial de Contas en sesión do 15 de setembro de 2022, exponse ao público, cos documentos que a xustifican, na Secretaría deste Concello, por espazo de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. A Baña, a 15 de setembro de 2022. O alcalde, Asdo.: Jose Andrés García Cardeso.
16/09/2022 | Administración LocalMunicipal
Cabana de Bergantiños
Ocupación temporal vivendas sociais anualidade 2022

Vista a publicación no BOP 128, de 07/07/2022 da aprobación definitiva da Ordenanza reguladora dos criterios de adxudicación, normas de funcionamento e utilización das vivendas sociais do concello de Cabana de Bergantiños e a súa entrada en vigor, pola presente apertúrase o prazo de presentación de solicitudes. Os interesados deberán presentar o modelo de “Solicitude de autorización de ocupación temporal de vivienda” e o resto da documentación indicada na Ordenanza. O prazo de presentación de solicitudes é de 20 días hábiles desde o seguinte o da publicación desde anuncio no BOP da Coruña. As instancias presentaranse en calquera dos rexistros do art.16.4 da Lei 39/2015, de 1 de outubro, del Procedemento Administrativo Común das Administraciónes Públicas. No caso de presentación en Correos, o solicitante enviará o xustificante coa data e hora de presentación en Correos, o mesmo día, á seguinte dirección: cabana@cabana. gal. En Cabana de Bergantiños, na data de sinatura electrónica ( 12/09/2022) O Alcalde, José Muiño Dominguez.
16/09/2022 | Administración LocalMunicipal
Cerdido
Suplemento de créditos 02.2022

Na Secretaría-Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, está exposto ao público o expediente de modificación orzamentaria mediante suplemento de crédito financiado con remanente de tesourería para gastos xerais aprobado provisionalmente pola Corporación en Pleno en sesión celebrada o día 31 de agosto de 2022. Os interesados que estean lexitimados segundo o disposto nos artigos 63.1 da Lei 7/1985 citada e 170.1 do Real Decreto Lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Asdo. O Alcalde, Benigno Galego Castro Cerdido, 6 de setembro do 2022